Olipa kaksi kertaa eilinen

Olipa kaksi kertaa eilinen… (The Man with Rain in His Shoes) on María Ripollin ohjaama espanjalais-brittiläinen elokuva vuodelta 1998. Romanttisen fantasiakomedian pääosia näyttelevät Lena Headey, Douglas Henshall ja Penélope Cruz. == Juoni == Lontoolaisen pariskunnan, Victor Bukowskin (Douglas Henshall) ja Sylvia Weldin (Lena Headey), parisuhde on kariutumassa. Victor on alkoholisoitunut työtön näyttelijä, joka päätyy pettämään Sylviaa ja menettää sen seurauksena hänet. Pian Sylvia on menossa naimisiin toisen miehen, Dave Summersin (Mark Strong), kanssa. Victor yrittää estää häntä astumasta alttarille, mutta epäonnistuu yrityksessään. Hän alkaa suunnitella jo itsemurhaa, mutta tapaakin kaksi outoa miestä, joiden ansiosta hän saa tilaisuuden korjata asiat. Victor pääsee matkustamaan kahdeksan kuukautta taaksepäin tilanteeseen, jossa hän saattoi vielä vaikuttaa tulevaisuuteensa. == Näyttelijät == == Tuotanto == Elokuvan kuvaukset alkoivat 21. heinäkuuta 1997 ja päättyivät 7. syyskuuta 1997. Elokuva kuvattiin Lontoossa, Britanniassa. == Julkaisu ja vastaanotto == Olipa kaksi kertaa eilinen… sai ensi-iltansa Kanadassa Montrealin elokuvajuhlilla 30. elokuuta 1998. Elokuvan teatteriensi-ilta oli Britanniassa 27. marraskuuta 1998 ja Espanjassa 19. helmikuuta 1999. Elokuvan muina niminä ovat Espanjassa Lluvia en los zapatos, Britanniassa, Ranskassa ja Australiassa If Only… sekä Yhdysvalloissa Twice Upon a Yesterday. Elokuva esitettiin myös muun muassa San Sebastiánin, Toronton ja Cannesin elokuvajuhlilla. Olipa kaksi kertaa eilinen… sai teatteriensi-iltansa Suomessa 23. heinäkuuta 1999 ja oli Finnkinon levittämä. Elokuva oli Suomessa 143. katsotuin elokuva 1 562 hengen katsojamäärällään vuonna 1999. Finnkino on julkaissut elokuvan Suomessa myös DVD:lle. Rotten Tomatoes -sivuston mukaan 29 prosenttia kriitikoista on antanut elokuvalle positiivisen arvosanan keskiarvolla 4,8/10. Keräys perustuu 21 arviointiin. 1 214 käyttäjästä 56 prosenttia on antanut elokuvalle positiivisen arvosanan keskiarvolla 3,2/5. Internet Movie Databasen 2 069 käyttäjää on antanut elokuvalle keskiarvon 6,5/10. == Palkinnot ja ehdokkuudet == Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinto Kategoria Ehdokas Tulos Goya-palkinto, Espanja Paras uusi ohjaaja María Ripoll Imagen-palkinto, Yhdysvallat Paras elokuva Olipa kaksi kertaa eilinen… Bogotán elokuvajuhlien Círculo Precolombino de Bronce -palkinto, Kolumbia Paras ohjaaja María Ripoll Bogotán elokuvajuhlien Círculo Precolombino de Oro -palkinto, Kolumbia Paras elokuva María Ripoll Montrealin elokuvajuhlien parhaan käsikirjoituksen palkinto, Kanada Paras käsikirjoitus Rafa Russo Montrealin elokuvajuhlien Grand Prix des Amériques -palkinto, Kanada Paras elokuva María Ripoll Bucheonin fantasiaelokuvajuhlien Golden Kebbi -palkinto, Etelä-Korea Paras elokuva María Ripoll Sitgesin elokuvajuhlien Gran Angular -palkinto, Espanja Paras elokuva María Ripoll == Lähteet == == Aiheesta muualla == * * * * Olipa kaksi kertaa eilinen Rotten Tomatoes -sivustolla * Olipa kaksi kertaa eilinen Yhdysvaltain elokuvainstituutin sivuilla Luokka:Vuoden 1998 espanjalaiset elokuvat Luokka:Vuoden 1998 brittiläiset elokuvat Luokka:Romanttiset komediat Luokka:Fantasiaelokuvat Luokka:Independent-elokuvat